เจ้าหน้าที่เตรียมกู้ซากช้างตกเหว ยันป้องกันไม่ให้ไหลลงเขื่อนขุนด่าน
จากกรณี ที่มีช้างตกลงในน้ำตกเหวนรก และมีช้างตาย 6 ตัว และรอดชีวิต 2 ตัว ตั้งแต่วันที่ 4 ต.ค.ที่ผ่านมา ทางเจ้าหน้าที่ได้ติดตามดูแลช้างที่รอดชีวิต และมีแนวโน้มว่าน่าจะออกจากน้ำตกเหวนรกไปแล้ว และได้เตรียมการกู้ซากช้างที่ตาย ตามข่าวที่เสนอไปแล้วนั้น,ล่าสุด วันที่ 7 ต.ค. 2562 นายวิชัย พรลีแสงสุวรรณ์ ผอ.ส่วนอุทยานแห่งชาติ สำนักบริหารพื้นที่อนุรักษ์ที่ 1 (ปราจีนบุรี) นายครรชิต ศรีนพวรรณ หัวหน้าอุทยานแห่งชาติเขาใหญ่ พร้อมกำลังเจ้าหน้าที่อุทยานแห่งชาติเขาใหญ่ ได้เตรียมการกู้ซากช้าง โดยการเตรียมเชือกเส้นใหญ่ 200 เมตร และเชือกเส้นเล็กอีก 200 เมตร ลงเรือที่เขื่อนขุนด่านปราการชล อ.เมือง จ.นครนายก และล่องเรือไปยังคลองต้นไทร,ทั้งนี้ ต้องใช้เวลาในการเดินทางชั่วโมงเศษ หลังจากนั้นต้องเดินเท้าต่ออีก 200 เมตร เพื่อนำเชือกไปทำตาข่ายไว้รอดักซากช้างที่จะต้องไหลลงมาตามลำน้ำที่จุดนี้ เพื่อไม่ให้ซากช้างไหลลงสู่เขื่อนขุนด่านปราการชล เป็นการรักษาคุณภาพน้ำด้วย ซึ่งคาดว่าซากช้างจะต้องไหลลงมาถึงจุดนี้ จะใช้เวลาไม่เกิน 7 วัน ขึ้นอยู่ความแรงของน้ำที่จะดันซากช้างลงมา.,ข่าว ช้างตาย ที่เกี่ยวข้อง,- ,โขลงช้างตกเหวนรก ตายสุดสลด 6 ตัว มีเหลือรอดแค่ 2 (คลิป),- ,ช้างเขาใหญ่ 2 แม่ลูก ข้ามลำธารจากหน้าผา ถึงจุดชมวิวปลอดภัยแต่อิดโรย (คลิป),- ,ช้างเขาใหญ่สังเวยเหวนรก พลัดตกทั้งโขลง ตาย 6 ลุ้นช่วย 2 ตัวรอด (คลิป),- ,พบร่องรอย ช้าง 2 แม่ลูกกลับเข้าป่าแล้ว เร่งวางแผนกู้ซากช้างตกเหว,- ,เตรียมพร้อมเริ่มภารกิจกู้ซาก พบรอยไถลโยงสาเหตุช้างป่าตกเหวตายหมู่
เจ้าหน้าที่เตรียมภารกิจ กู้ซากช้างตกเหว 6 ตัว พร้อมนำเชือกทำตาข่ายรอดักซากช้าง เพื่อไม่ให้ซากช้างไหลลงสู่เขื่อนขุนด่านปราการชล
ช้างตกเหว,ข่าวเด่น,ช้าง,เหวนรก,ช้างป่า,เขื่อนขุนด่าน,ข่าวทั่วไป